
Wonnoo cfoo ko suka debbo gooto. Omo wiyee 
Daado. Daado ko 6aleejo juumo, mbaadi e nehdi! 
Ndiin wiyetee kaadtudi. Alaa fof to ndaarataa e 
Daado mbi'aa: «Sinno wonaa...» Ko gorko yoori 
hoore fof, so Daado 6amtii gite mum 6utte daneeje 
o ndaarii cfum, o wacfdii heen mooso ray! Oon 
nippan de mum, rorjka anndude ko wadata. Daado, 
kala cfo o wirtii sagataa6e wor6e, yeewtere mum'en 
tel6an! Waaw haala'en mbii: «Hoto mem ko a 
yamiraaka, kono wonaa hoto ndaar ko njid daa.» 
Daado wii na /eewa ndimaagu wor6e do tolnii. O 
wii: «Mi haaldataa e gorko yamal so wonaa cokaado 
e suudu balde cappande tati, subaka fof, ko 
lonngere wootere naamata e woo6re wootere 



ndiyam yarata, ko e oon kumantee mi.» Kala garcfo 
yamde mo, ko cfuum o wiyata cfum. Oon wiya: 
«Micfo yicf maa no feewi, kono mi waawaa.» Joom 
mum hoota. Kala do ngar daa taw cfaa sagataa6e 
wor6e ina njeewta, ko haala Daado 6e kaalata, Alla 
e makko yoocfde. Sagataa6e tato wor6e nani cfuum. 
Oo ina wiyee Sammba, oya ina wiyee Demmba, 
tata6o oo ina wiyee Yero. Gooto e ma66e fof, ko 
tincfo hoore mum to diiwaan mum'en. T3e mbii: «Oo 
suka debbo no o wa'i yoocfde nii fof, rorjka gorko 
ja6cfo ko o wii koo?» 'Be mbii: «Yamoy en mo ngann 
den hoi ko o miij i, walla hoi ko miijo makko ngoo 
yicfi wiide, ngann den ko cikku den ko o miijii koo, 
so ina e makko. » Daado wii: « Mi wiyaani ko dancfo 
resata mi. Mi wiyaani ko laamcfo resata mi. Mi 



wiyaani ko joom lenol resata mi. Mbii mi ko micfo 
yeewa ndimaagu wor6e cfo tolnii.» "Be ngari yamde 
Daado, gooto e ma66e fof hokkaa suudu. Daado ari 
salminde 6e. Daado salmini Sammba, 6e calmondiri 
haa sadi joofi. Sammba haali sabaabu garal mum, 
wonde ari ko yamde mo. Daado wii: «So tawii ko 
mbii mi koo ada waawi wadde dum, maa en kaaldu. 
Daado 6enni to Demmba, 6e calmondiri haa sadi 
joofi. Demmba wii: «ltti mi wuro amen hannde, ko 
dawol jam tan. Addi mi, ko yidde yamde ma.» 
Daado wii: «So ada waawi wadde ko mbii mi koo, 
ma en kaaldu. » Daado yahi to Yero. T5e calmondiri. 
Yero wi : «Ngar mi ko yamde ma.» Daado wii: «A 
waasataa nande ko mbii mi koo. So ada waawi 
wadde dum, maa en kaaldu. » Kam6e tato fof, 6e 



mbacfdii aadi e Daado. Gooto e ma66e fof sokaa e 


suudu. 'Be ndammbii. Subaka fof, ko lonngere 
wootere e woo6re ndiyam hokketee. Rawaandu ina 
nehaa e galle hee. Subaka fof, so lonnge dee ngarii, 
ndu ara teqkude 6e. Ndu daroo e damal suudu 
Sammba, ndu tawa Sammba naamii lonngere mum, 
yarii woo6re mum. Ndu 6enna to Demmba, ndu 
daroo e damal suudu Demmba, ndu tawa Demmba 
naami lonngere mum, yarii woo6re mum. Ndu 
6enna to Yero. Yero fecca lonngere mum e woo6re 
mum, hokka ndu heen. T3e ngoori noon haa balcfe 
cappancfe tati timmi. Wiyaa yo 6e njaltu. T3e njalti. 
Gooto e ma66e fof timminii ndimaagu mum e aadi 
mum wacfdunoo e Daado. Wiyaa hoi e ma66e potcfo 
resde Daado? Yim6e hellifaa6e noddaa, ngari, 



mbi'aa: «'Bee cfoo tato ngar ino /amde Daado. 
Daado wiino 6e kala desoowo cfum, maa sokee e 
suudu balcfe cappancfe tati, subaka fof, ko lonngere 
wootere naamata e woo6re wootere ndiyam yarata. 
Kam6e tato fof, 6e timminii aadi ma66e e Daado. » 
Maw6e hellifaa6e mbii: «Yeewee geloocfi teemedde 
tati, ngelooba heen fof wadee iililal, Daado wacfee e 
nder iililal, geloocfi cfii coggee.» "Be mbii: «Moni e 
ma66e fof yoo yah nannga heen ngelooba: 
nanngucfo ngelooba Daado wacfcfii baa, oon 
humanee e Daado. So hay gooto e ma66e 
nanngaani ngelooba Daado wacfcfii baa, kam6e tato 
fof, 6e mbaasii Daado. » 'Be kaalanaa. Be nja6i oon 
sariya. Moni e ma66e fof wiyaa yoo naattu suudu 
sokee. Geloocfi mbacfaa iilile, Daado wacfaa e nder 



iililal, waddinaa heen ngelooba. Geloocfi coggaa 
nawaa boowal wuro. "Be mbi'aa: «Jooni dey, geloocfi 
nawaama boowal, moni e mon fof, yoo yah su6oo e 
heen ngelooba: So arsuku mum hawrii e ngelooba 
Daado wadcfii baa, oon humanee e Daado; mo 
arsuku mum hawraani e ngelooba Daado wacfcfii 
baa, oon ko Alla hadi dum.» 13e pinii subaka, 6e 
mbi'aa: «Jooni dey, geloodi dii njaltii boowal. » Mon 
e ma66e fof woni e hebaade. Rawaandu ndu ari e 
Yero. Ndu wii: «Yero, hannde nganndataa ndimaagu 
e moyyere ko nafata: Hannde mi yo6 maa. Balde 
cappande tati haa ndawdi e naange, subaka fof, m 
aran tegkude on, hay gooto e mon meedaa siftorde 
mi so wonaa aan. Aan, subaka fof, ko miin e maa 
peccata lonngere maa. Miin ko doo nehaa mi, 

jeyaacfo e galle hee fof, micfo anndi balngol mum. 
Hay so joomi mum wacfaama lolli e lolli, walla 
wacfaama dow soorooji, so mi uurniima cfo koyngal 
mum ya66unoo, mi yiitat dum. So geloodi dii 
njaltii, kala ngelooba Daado woni, mi yiitat ba. So 
on njaltii, kala ngelooba njii daa mido e les mum, ko 
baan Daado woni, ngaraa nanngaa caanol mabba.» 
"Be njalti, 6e pa'i boowal. TJe tawi teemedde tati 
ngelooba ina darii. Illilal fof, cikkataa faddi gonngal 
ngal. Rawaandu nduu ar naati e diddal geloodi 
hee. Ndu he6i les ngelooba Daado waddii baa, ndu 
lelii. Sammba ari su6ii heen ngelooba, nanngi 
caanol mabba. Demmba ari su6ii heen ngelooba, 
nanngi caanol mabba. Yero ari darii. Nde rawaandu 
nduu sooynii mo tan, haftii darii les ngelooba Daado 



woni baa. Yero daa/i koycfe fa'i e mayru, yettii, 
nanngi caanol mabba ngelooba. Geloocfi cfii cfowaa, 
ngaddaa hakkunde wuro. Moni e ma66e fof, 
ngelooba mum, iililal mum tellinaa. Sammba, iil lal 
mum udditaa: hay batte alaa heen. Demmba, iililal 
mum udditaa: hay batte alaa heen. Yero, ililal mum 
udditaa: Daado tawaa e nder maggal. Gulaali ngulli 
yim6e 6ee ngoni e wiide: «Dum dey woni muynude 
mbelcfam!» Maw6e hellifaa6e mbii: «Ko Yero arsuku 
mum hokki.» Daado nanngi e junngo Yero, 6e pa'i 
galle Daado'en. "Be njettii galle Daado'en, Yero wii: 
«Daado?» Daado wii: «Naam.» Yero wii: «Sammba e 
Demmba fof, mi 6uraani cfum'en ndimaagu. Minen 
fof, min mbacfii ko mbii no cfaa koo. Kono wanaa 
sabu mi hawrsi e ngelooba mbadcfino cfaa baa tan, 

woni maa kumane den. Kala mo njid daa e amen, 
ko oon kumdante daa.» Daado wii: «Ko aan njid mi. 
Jooni wiide ko wiide maa. So ada yidi mi, hannde 
hiirataa en kumanaaka.» Yero wii: « Mido yid maa.» 
Daado yalti haalani baaba mum e yumma mum. 
'Been mbii: «Mo njid daa fof, ko oon min njidi.» 
Dewgal ngal humaa. Yero wii: «Daado, njid ms ko 
lelnde ndee wada wuro amen.» Daado wii: «So a 
yidii, mi hurtoyoo hannde. » Yero wii: «Njid mi ko 
kurtoyo daa hannde. » Daado yalti haalani baaba 
mum e yummum. 'Been mbii: «Wiide ko wiide mon 
No njidir don fof...» Tabalde fiyaa, wiyaa Daado ina 
hurtoyoo hannde. Daado ina joginoo cakka karjrje. 
O wi : «Yero, ndah cakka am kaa, mooftanaa mi haa 
njetto den.» Yero he6ii cakka kaa, wadi e jayba 

mum. Wonnoo Daado ko 6ii galo, ko 6ii innee- 
anndee, falnde ndee fof renndii cfo galle baaba 
makko doo. Moni fof wii maa yaha kurtungu 
makko, maa 6ur teemedde didi ndimaangu cerjaa 
labale. 'Bee mbaddii coweeji, 6eya mbaddii bamdi, 
6ee njahri koyde. Gulaali e kuljinaali, gila e 
wammbaa6e haa e awlu6e, haa e neen6e, haa e 
coolooji, leydi ndii fof dilli nande Daado hurtoytoo 
ndee. Nande mum Yero ina weltii sanne. Nde yahi 
haa kurtungu nguu yalti, dimaadi ina ngama, dii ina 
cuudoo, dii ina mbada baamte: doon yitere ndaarata 
tan haa... Nde yahi haa kurtungu nguu yawti, Yero 
waddii ndimaangu mum, yalti wuro. Yero foodti 
taltali heedti caggal. O jolni junngo e jayba makko 
hee, o yaltini cakka kaa, o woni e uurnaade ka, omo 

6uucoo ka, omo te66oo ka, tan haa ciilal diftii cakka 
kaa diwdi heen! Omo ndaara ngal, haa ngal majji e 
ledcfe. T)uum haawi mo sanne. Holno o wadata? O 
noddi gi/iiko gooto, sehil makko sanne. Oon wii: 
«Yero, aan kam giyam, ko heednu maa caggal? 
Haalan am no njiitir daa ngelooba Daado wadcfinoo 
baa. Yero wii: «Giyam, won ko heBi mi doo jooni.» 
Oon wii: «Hol duum?» Yero wii: «Ko njicf mi 
haalande ma koo, mi yidaa hay gooto nana cfum.» 
Sehil makko oo wii: «Ko njibina den koo, a meecfii 
haalande mi sirlu, nantu daa bannge godcfo?» Yero 
wii: «Alaa... Kaalantu maa mi, won ko he6 mi jooni. 
Daado ina resndunoo mi cakka mum, mido 
te66otonoo ka, ciilal diftii e juude am. Mi waawaa 
gite amen Iaa6da nayi, o naamnoo mi cakka kaa, 

tawa mi alaa ka. Mi waawaa wiide mo: "Cakka 


ndesnduno daa mi kaa, ciilal nawi!" Joon micfo 
abboo ciilal ngal, so mi he6aani cakka kaa, mi 
waawaa artude, gite am e gite Daado ndaarondira. 
Njicf mi, giyam, ko hoto haalan cfum hay gooto. So 
a naamnaama, wii a yi'aani mi. Nande Daado naamni 
maa mi fof, noddaa baaba am e neene am, kaalanaa 
6e sirlu oo. Hoto haal, so wonaa nande Daado 
naamni maa mi. Nande mum, mbi'aa Daado, mi 
seerii mo.» Yero yiilti puccu mum, naati e ladde. 
Kurtungu 6enni, fa'i wuro Yero'en. T3e njettii wuro, 
Yero yi'aaka! Sehil makko oo naamnaa, oon wii: 
«Mbayru mi Yero ko gila galle Daado'en.» 
Wacfii balcfe, Yero ina laaknee e falnde hee fof, hay 
gooto waawaa wiide ko cfoo Yero rewi... TDuum 

haawi yim6e 6ee fof. Duum fof, Daado meecfaa 
haalde heen konngol. Daado joocfiima hitaande, 
naamnaaki Yero. Haa heen gootol, Daado nodd 
sehil mum Yero oo. Daado wii mo: « Aan kam, to 
Yero woni?» Oon wii jooni yontii haaleede, jooni 
lajal ngal timmii. Oon wii: «Daado, noddu esa'en, 
mi haalan maa ko Yero wii.» Daado noddi baaba 
mum Yero e yumma mum Yero. 'Been ngari, 6e 
njoocfii. Sehil mum Yero oo wii: «Yero, nawi cfum ko 
Daado ina resndunoo cfum cakka. Nde kurtungu 
nguu yalti ndee, wonnoo Yero ina wondi e weltaare 
mawnde, o yaltini cakka kaa omo uurnoo ka, omo 
te66oo ka, tan haa ciilal diftii ka e juucfe makko. 
Yero wii gite mum e gite Daado mbaawaa Iaa6dude 
nayi, tawa o alaa cakka kaa, o waawaa wiide Daado: 


15 



"Cakka ndesnduno daa mi kaa, ciilal diwdii heen..." 
O abbiima ciilal ngal, o artataa e leydi hee tawa o 
yiitaani cakka kaa. Duum nawi mo. O wii so wonaa 
nande naamni daa mo, hoto mi haalan hay gooto. 
Daado, Yero wii nande naamni daa mo fof, yo mi 
haalane, o yaafiima daande maa.» Tan yumma 
mum Yero e baaba mum Yero ngoni e woyde... 
Daado wii: « Hoto ngoyee! Ko miin foti woyde. » 
Daado wii: «Gorko am e aduna, ko kaqko. Mido 
abboo mo. So mi yiitaani mo, mi artataa e leydi ndi. 
Nde njii don mi fof, tawat mido ardi e makko, walla 
mido waawi wiide on ko doo o woni...» Daado fayti 
suudu mum. Nde Daado yettii suudu mum ndee, o 
6oori comci makko haa Iaa6i, o yeewi taggere leppi, 
o hetti heen tuuba e wutte, o foogi hoore makko 

haa Iaa6i cer, o meerti laafa e hoore makko. O 
wadti hoore makko no gorko nii, hoto wor6e 
nganndude mo. Yeeso ngoo fof, o wadi heen 
ndoondi, hoto wor6e tampinde mo. Daado fini 
subaka law, o yalti leydi ndii. Wuro fof o ari, o 
liggoo. Omo teena ledde, omo soppa tuugaaji omo 
yeeya. Liggey wor6e tan o liggotoo. Omo ayna. Do 
o yottii fof, o laakna Yero. Yero woni tan ko e nder 
ladde. Do o yii ciilal fof, o yaha toon. Omo /eewa 
cakka kaa. Addata mo e wuro tan, ko Veewde ko o 
naam i. O addora gubbal walla lecfcfe, o yeeya, o 
sooda ko o fiaami, o ruttoo ladde. 


Ceerno ina resi debbo mum. Debbo oo ko mo/Vo 
rjari no feewi. Sanda ari e wuro hee, jippii 6e. 

Sancfa oo wii ari ko janngude. Nde Sanda oo yii 
debbo oo, tan o jarlibaa e debbo oo. Debbo oo 
jibidinii e Ceerno oo 6i66e tato wor6e. Sanda oo 
wii: « Mido yid maa. Tee njid mi ko kumane den.» 
Debbo oo wii: «Miin ko mi desaado, mi jibidinii e 
gorko am 6i66e tato, mi waawaa woppude sukaa6e 
am.» Nande fof, Sanda oo ina rewi debbo tan. 
Debbo oo wiya: «Woppam!» Sanda rewi heen haa 
tampi, debbo oo haalata tan ko konngol gootol: 
«Woppam!» Sanda kalwi debbo wadi e haatumeere, 
wadi e naamde. Debbo fiaami. Ndeka Sanda wadi e 
aaye mum, kala ko o haalani debbo oo, waawaa 
salaade; debbo yi ataa hay gooto so wonaa Sanda. 
Sanda oo wii: «Woppu gorko maa kumane den.» 
Debbo oo wii: «Holno ngoppirat moo mi?» Sanda 

wii: «Mi wacfat huunde, so a lootiima tan, a wayat no 
maaycfo nii, 6e mbi'a a maayii. So 6e ngubbii ma 
tan, futuro mi ara mi ubbit maa; mi wacfa huunde, 
tan a ummoto, ndog en njeh en leydi ngocfndi.» 
Debbo oo ja6i ko Sancfa oo wii koo. Sancfa totti mo 
aaye, o lootii, tan o maayi! Tan wiyaa debbo ceerno 
maay i. Debbo wacfaa kasarjka, roondaa, ubboyaa. 
Sancfa wii: «Ceerno, tawde Alla wacfii haajaande 
mum, jooni hakkille maa oo ina diwi, micfo yawta 
yeeso.» Ceerno wii: «lna moyyi. Ko maayde yim6e 
tagraa.» Futuro tan Sancfa yahi baamuule. O yottii, 
o wacfi ko o wacfannoo, o ubbiti debbo, tan debbo 
haftii darii, wa'i cfum no koycfol nii. T3e ndogi, 6e 
njehi leydi ngondi. Debbo woppii gorko mum e 
sukaa6e mum tato. Ceerno heddoraama cukalon 

mbaayeyon, kon nganndaa yumma mum’en no 
feewi. 'Be njehi leydi ngondi, 6e ngar e wuro 
mawngo, 6e kocfi cfoon. Sancfa oo woni ceerno 
mawcfo e nder wuro hee. Karjko janginta sukaa6e 
wuro ngoo, kagko woni elimaan wuro ngoo. Omo 
hokkaa hoolaare mawnde sanne, hay gooto yiiraani 
mo ko oonii. Ceerno mo debbo mum maaynoo oo 
wii sukaa6e mum: «Eden cfannoo, ocfon njangoya.» 
T3e cfannii. T3e ngari e wuro, 6e njippii e galle. Ko e 
ngoon wuro debbo oo e Sancfa kocfi. Sallifanaa 
juulaa. Ceerno wii sukaa6e mum: «Njahee 
njeloyocfee.» Sukaa6e 6ami paali mum'en njehi 
njelaari. "Be ngari e galle e6e njeloo tan haa debbo 
oo yii 6e. O heftini /ii/am. Debbo oo wii: 

«Almucf6e, ndehee sadak!» Almucf6e ngari o sakkii 

6e. O wii: «Holto njeyacfon?» T3e mbii: «Wuro Kaari.» 
O wii: «Yumm on no wiyetee?» Almucf6e mbi i: 
«Neene amen ina wiyee Kaari, kono o maayii ko 
6ooyi, min ngann daa mo nii no feewi.» Mawngel 
ngel wii: «Miin hoore am, ko seecfa nganndu moo 
mi. Heddii6e 6ee ngann daa mo.» Debbo oo wii: 
«Baaba mon no wiyetee?» Almud6e mbii: «Baaba 
amen ina wiyee Ceerno Kaari. » Debbo oo wii: «To o 
woni?» Almucf6e mbii: «Ko galle Kaari, toon baaba 
amen woni.» Tan o itti gertoocfe defaade o hokki 
almud6e. Almud6e naami haa kaari. O itti 
gertogal, o wii: «Nawanee ceerno mon. Nande fof, 
ngaree cfoo, mi sakkoo on.» 

Almud6e kooti to ceerno mum'en. 'Be njettii, 6e 
totti baaba ma66e gertogal defangal, Baaba ma66e 

wii: «To ittu cfon ngal gertogal?» Almud6e mbii: 
«Baaba, debbo gooto, min nji'i dum daa, oon 
nammini min haa min kaari gertoode cahaade; o 
hokki min gertogal yo min nawat ceerno amen. 0 
wii nande fof, yo min ngar toon o sakkoo min.» 
Ceerno wii: «Oo debbo dey ko jurumdeero!» 
Nande fof, almud6e njaha kacitoo, ngottoo. Haa 
wadi sahaa gooto, baaba oo wii: «Njah en mi 
salminoya kordo Alla namminoowo on nande fof 
oo. » Tan 6e pokkiti, 6e njehi to galle debbo oo too. 
Be njotti i, tan ceerno yii debbo oo, wii: «Subahaana 
Alla! Alla dey anndi so maaydo ina wuurta, kono oo, 
ko Alla ittata...» Nde o yottii tan, o nanngi debbo, 
woni e woyde. Tan debbo luuki, yim6e ngari naati 
galle. Be mbii: «Ko woni?» Debbo oo w ii: «Oo 

gorko yii kam tan woni e woyde...» Yim6e 6ee mbi ii: 
«Ko ndee heddono: seernaa6e mbadtii yande e 
rew6e janan6e!» "Be mbii: «Corko, woppu debbo 
janano!» Ceerno wii: «Saallaaw! Oo ko debbo am.» 
Yim6e 6ee mbii: «To debbo maa woni?» Ceerno wii: 
«0 maayii. Kono ko Alla ittata, ko kaqko woni oo.» 
Tan Sancfa oo noddoyaa, wiyaa: «Ar, debbo maa, 
gorko happitiima.» Sancfa ari, wii: «Musidcfo, ko 
renndin maa e joom suudu am?» Ceerno wii: «Oo 
ko joom suudu am.» Sancfa oo wii: «To joom suudu 
maa woni?» Ceerno wii: «0 maayii. » Sancfa wii: 
«Juul6e, on yeewataa kaa haala?» Yim6e mbii: «Kaa 
haala, nawee ka galle joom wuro: oo ceerno ko 
kaangaacfo.» 

Yim6e nanngi ceerno faaraa galle joom wuro. Joom 

wuro wii: «'Benninee 6e to laamcfo: kaa wonaa miin 


naawata ka.» 'Be njottii galle laamcfo. Laamcfo wii: 
«Holko renndini on?» Sancfa wii: «Oo gorko dey yii 
debbo am tan yani e mum.» Laamcfo wii: «Ceerno, 
holko renndin maa e debbo janano?» Ceerno wii: 
«Oo, ko Alla ittata, kono ko debbo am.» Laamdo 
wii: «Holto debbo maa woni?» Ceerno wii: «Debbo 
am maayii.» Laamcfo wii: «Mande o maayi?» Ceerno 
wii: «Hikka wadi duu6i joyi.» Laamcfo wii: «Aan, hay 
gooto waawaa safrude ma; safrude ma wee6aani... 
Cokee mo!» 


Daado ina e wuro hee, omo tawaa naawoore ndee. 
Tan o haftii, o darii. O wii: «Laamcfo, maa njaafo 
daa mi, kono goonga ko ngesa Alla, garcfo fof ina 

foti fiide heen paafal.» Tan yim6e 6ee mbii: «Holi 
oo?» Wo66e 6ee mbii: «Oo dey, ko suka liggotoodo 
e wuro hee oo.» Laamcfo oo wii: «Mi laam ima duu6i 
cappande joyi hikka, mi meecfaa nande kaa e 
sellude, mi yi'aani ko wa'i nii e wonde goonga. Ko 
mbi cfaa koo, ko goonga... Aan, acfa waawi fiaawde 
kaa?» Daado wii: «Micfo waawi. » Laamcfo wii: « 
Micfo haalan maa konngucfi didi, cu6o daa heen 
gootol: go'o, so tawii a naawii sariya kaa naati 
hakk llaaji yimbe 6ee, laamu nguu ina hokku maa 
teddungal mawngal; didi, so tawii naawoore maa 
ndee naataani hakkillaaji yim6e 6ee, ada hirsee.» 
Daado wii: «Mi ja6ii.» Laamdo wii: «Naaw 6e.» 
Daado wii: «Ngaddanee kam sagataa6e tato. 

Sagataa6e tato ngari.» Daado wii: «Ceerno, no oo 

cfoo debbo woniri debbo maa?» Ceerno wii: «AI I a 


anndi so maaycfo ina wuurta! Kono oo debbo, 
kafium jibini 6ee cfoo sukaa6e.» Daado wii debbo 
oo: «Acfa anndi 6ee cfoo sukaa6e?» Debbo wii: «Miin 
kay ko njurum tan he6noo mi, micfo sakkoo 
almucf6e 6ee, maa taw safaara wontii cfedcfere.» 
Daado wii: «Sanda, debbo maa oo, ko kumana cfon 
koo, 6ooyii?» Sancfa wii: «Duu6i joyi, walla jeegom.» 
Haaliyaqkoo6e mbii: «Goonga regan.» Daado deeyi 
sagataa6e tato 6ee. O wii: «Yeewanee kam loonde, 
/eewon leydi mbodeeri mbacf on e nder loonde hee, 
mbacfon ndiyam, iirton, naat non nder hu6eere, 
hoto hay gooto yii. Gooto e mon fof yaltida e Ia6i. 
So m wiyii: "Nanngee oo", so on nanngii oon, naat 
non cfum toon to nder hu6eere too, mbacf on juucfe 

mon e nder loonde hee. Njalt on, juude mon e 
Ia66e mon fof yoo taw ina ngojji.» Sagataa6e mbacfi 
noon. TSe njalti, moni e ma66e fof woni e welnude 
Ia6i mum. Daado wii: «Ceerno e sukaa6e mum fof 
yoo kirsee!» Yim6e 6ee mbii: «Hii jam, ko ndee 
naawoore woni?» Laamcfo wii: «Accee mo o naawa 
sariya makko.» Daado wii: «Kirsee ceerno.» Ceerno 
nanngaa, woni e wiide: «Feere am boni , mi accii cfo 
boni.» Ceerno naatnaa nder hu6eere. "Be mbi : 
«Mu66u hunuko maa, min kirsaani on.» Ceerno 
deyyi... Sagataa6e njalti, juude mum'en e Ia66e 
mum'en fof ina ngojji coy.» Daado wii: «Nanngee 
6iddo mawdo oo!» Oon nanngaa. Tan debbo oo 
warm. Sagataa6e paari mo nder hu6eere, tan 6iddo 
oo woni e woyde, omo wiya: «Feere am bonii, ee 

neenooy am!» Sagataa6e moofti mo toon e nder 
hu6eere, 6e mbii cukalel ngel de/yu. Ngel deyyi. 
"Be mbacfi juucfe ma66e e nder loonde, 6e njalti 
juucfe ma66e ina ngojji coy. Daado wii: «Nawee 
cficfa6o oo!» Oon nanngaa. Debbo oo, gite mum 
ngon e werlaade goncfi. 'Be paari ngel nder 
hu6eere. Ngel luuki: «Feere am bonii, ee neenooy 
am!» Debbo rorjki joocfaade, haftii darii. Sagataa6e 
moofti toon cukalel ngel, 6e njalti juucfe ma66e ina 
ngojji. Daado wii: «Nawee tata6el ngel!» Tan debbo 
oo wii: «Ngoppanee kam koddayel am!» Doon batu 
oo fof haftii darii, moni fof uumiri bannge. Debbo 
oo wii: «Saallaaw, ko miin jibini 6e!» O wii: «Oo cfoo 
ceerno woni baaba mum sukaa6e am.» Daado wii: 
«Hol no wor6e cficfo ngoniri wor6e maa?» O wii: 

«Baaba mum sukaa6e oo woni gorko am. Oo Sancfa 
ariino wuro amen, o yii kam o wii omo yicfi mi. Mbii 
moo mi, miin ko mi desaacfo. O wacfi huunde fof, 
caliimi. Haa heen gootol, o hokk mi goro yakku 
mi, tan hakkille am rurjtii gorko am e sukaa6e am. 
Harjkadi, mi yi'ataa so wonaa karjko. Ko o wii fof, 
cfuum mbacfat mi. O wii kam ma o hokkam huunde, 
so mi lootiima dum tan, mi wayat no maaydo nii. So 
mi maayii, mi ubbaama, o ara o ubbita mi. O wii so 
o ubbitii kam tan, mi wuurtat, min ndoga, min njaha 
leydi ngonnd . O hokki mi aaye lootii mi, ke6 mi 
dow ndadcfudi lelii mi. Doon mbayru mi anndude 
do ngon mi. M in kam, wayi mi ko no koycfol nii, 
njii mi tan ko mido darii e yeeso makko. O wii: 
"Njah en!" Min ndogi, min ngari doo e leydi hee. 

Hakkille am ko birninoocfo, ko ko njii mi sukaa6e 
6ee 6ernde am heccicfi.» Daado wii: «Sancfa, ko 
noon?» Sancfa wii: «Ko noon. Ko jarabi he6noo mi, 
mi yicfno mo no feewi, huunde fof jarani mi 
wacfde...» Daado wii: «Bannd raa6e, on nanii?» 
Yim6e 6ee mbii: «Min nanii jaati, Iaa6ii cer!» Waaw 
haala'en mbii: «Fenaande ina jogii koycfe, kono alaa 
dote; ina waawi dogde, kono waawaa joocfaade.» 
Daado wii: «Laamcfo, jooni dey naawoore am gas i.» 
Laamcfo oo ummii darii, o wii: «Ko kaa sariya Iaa6i! 
Mi wacfii ma naawoowo leydi ndii hannde... Hoi no 
mbiyete daa?» Daado wii: «Mbiyetee mi ko Paate.» 
Laamcfo wi : «Ko 6icfcfo gooto debbo ndan mi. So 
acfa yicfi mo, mi hokkii ma mo, e gal le cfo kod daa.» 
Daado wii: «Mido yidi mo. Naamno dee mo so omo 

yicfi mi?» Laamcfo wii 6iyum: «Diiye, ko mbii cfaa e 
ko mbii mi koo?» Diiye wii: «Micfo yicfi mo.» Laamcfo 
wii: «Mi humii dewgal mon hannde.» 


Paate humanaama e Diiye 6ii laamdo. O hokkaa 
galle, o hurtini Diiye. Hiiri, dammboo6e kooti, Paate 
wii: «Diiye, ko miin woni gorko maa?» Diiye wii: 
«Hii, mi sikku?» Paate wii: «Mido jogii cfoo sirlu 
gooto, mido haalan maa. So tawii ada waaw 
mooftude, ina moyyi; so a waawaa mooftude sirlu 
oo, mi doga mi yalta leydi ndii.» Diiye wii: «Haal mi 
nana.» Paate wii: «Miin mi wonaa gorko. Ko mi 
debbo.» Paate 6oori comci mum, o holli endi 
makko Diiye. O wii: «Mi joliino to leydi amen, mbii 
mi mido yeewa ndimaagu wor6e cfo tolnii. Mbii mi 

mi humantaake so wonaa gorko cokaacfo e suudu 
balcfe capancfe tati, subaka fof ko lonngere wootere 
naamata e woo6re wootere yarata. Kala bacfcfo 
cfuum, mi humanee e mum. Sagataa6e tato ngari, 
ko 6e yoocf6e, ko 6e dan6e. "Be ngari yamde mi. 
Cooto e ma66e fof sokaa e suudu. Subaka fof ko 
lonngere wootere e woo6re wootere hokketee. 
Heen dido, nde lonnge dee ngari fof, naama lonnge 
mum'en, njara goo6e mum'en. Heen gooto, subaka 
fof, rawaandu ara feccondira e rawaandu nduu 
lonngere mum e woo6re mum. «Nande 6e timmin 
aadi amen, naawoo6e goongirantee6e noddaa 
ngari; 6e mbii yoo geloocfi teemedde tati ngaddee, 
ngelooba fof wacfee illilal, mi wacfee e nder illilal, 
geloocfi cfii coggee ndaroo hakkunde dingiral, gooto 

e ma66e fof wiyee yoo yah su6oo heen ngelooba: 
kala kawrucfo e ngelooba mbacfcfii mi baa, mi 
humanee e oon; so hay gooto e ma66e hawraani e 
baan, kam6e tato 6e mbaasii. «Nande geloocfi cfii 
mbacfaa illile ndee, rawaandu nduu ari e mo 
feccond rannoo oo, ndu wii: "Hannde ngann cfaa ko 
woni moy/ere e ndimaagu." Rawaandu nduu wii 
mo: "So geloocfi cfii njaltii, kala ngelooba njii cfaa 
micfo les mum, ko baan Daado woni." Mi siftin maa 
ko Daado mbiyetee mi. «Geloocfi njalti, o ari haa e 
dicfcfal geloocfi hee. Rawaandu nduu ari he6i 
ngelooba ngon mi baa, he6i les mum, ndu lelii. 
Ndu sooynii mo tan, ndu haftii ndu darii, o fayi e 
mayru. O nanngi baan ngelooba. «Maw6e 
naawoo6e 6ee mbii ko kaqko arsuku mum hokki. O 

wii kam o 6uraan hedd i6e 6ee ndimaagu, kala mo 
njicf mi e ma66e, yo mi humane e oon. Mbii m ko 
karjko njicf mi. Min kumanaa. «Nande kurtungu 
nguu, ngittu mi cakka am ndesndu moo mi. Nande 
mum, omo weltii sanne. Min njalti wuro, o yaltini 
cakka kaa, omo uurnoo ka, omo te66oo ka, haa 
ciilal diftii ka e juucfe makko. O wii sehil makko, o 
waawaa yiide mi tawa o alaa cakka kaa, o abbiima 
ciilal ngal. O wii o artataa e leyd amen so wonaa o 
yiitu cakka kaa. O wii oon, kala nde naamni moo 
mi, yo oon noddu baaba makko e yumma makko, o 
haalan min yaadu makko, hoto oon haalan hay 
gooto so wonaa nande naamni moo mi. O wii oon, 
nande naamni moo mi fof, o accii daande am. «Mi 
joocfiima hitaande, mi naamnaaki mo. Heen gootol, 

noddu mi sehil makko oo, mbii moo mi: "Hoi to 
gorko am oo yahi?" Oon wii yontii haaleede... Oon 
wii yo mi noddu esam'en, o haala ko Yero wii. 
Noddu mi 6een, o haalani min ko kaalan maa mi 
koo. Jooni, miin ne, mi fellitii mido abboo mo. So 
mi yiitaani mo, m hootataa leydi amen. Mbadtu mi 
hoore am no gorko nii, hoto wor6e tampinde mi. 
«So tawii ada waawi mooftude cfuum, kaalan aa 
kam; so tawii a waawaa, haalan am, mi doga mi 
yalta leydi mon, hay huunde waawaa falaade mi... So 
wonaa njii mt Yero, walla mi wiyee ko cfoo o maayi. 
Gorko am e aduna ko kaqko.» Diiye wii: «Mi 
woondii e yeeso Joomiraado, nde ka nanaa fof, ko 
aan haali, walla ko aan yamiri.» Daado wii: «Suudu 
maa nani, suudu am nani.» "Be kocfdii duubi joyi. 

Diiye meecfaa haalande cfum hay jinnaa6e mum. 
Daado woni naawoowo leydi ndii. Kala ko tiicfi 
naawde, so Daado arii, naawat cfum haa Iaa6a cer, 
naata hakkillaaji yim6e fof. 


Yero woni tan ko e ladde. Toon o hocfi. Kala cfo o 
yi colli, o yaha toon yeewde so ciilal ngal woppaani 
doon cakka kaa. So o hooVaama, o teena ledde, 
walla o wubba, o yeeyoya wuro, o sooda ko o 
fiaami, o ruttoo ladde. Haa wad sahaa gooto, omo 
wubbi, o tiri gaccungol makko, tawi o tampii, o 
domdii. O talli gaccungol ngol sara 6okki mawki. O 
lelii e dow gaccungol ngol, omo ndaara 6okk kii. 
Tan, o yii e nder luuro 6okki kii huunde ina jalba e 
nder toon. Ndeka ko doon ciilal ngal hodi. O 

ummii, o darii, o yii ko jalbata koo, moo/u ina sara 
mum. O jolni junngo makko e nder luuro hee, o 
suuti cfum tan, o tawi ko cakka kaa. O ndaari ka 
haa 6ooyi, o wii: «Eskey Alla!» O wii e 6ernde 
makko: «Debbo alanaa kam leydi amen. Kono ma 
mi naw cakka kaa haa leydi amen, mi yaha wuro 
Daado'en, mi hokka mo ka.» Kala cfo o resaa, mi 
tottan mo ka. Yero wii: «Jooni dey so mi hootii, 
alanaa kam gacce.» O woppi gaccungol makko e 
gubbal makko, o ye6ti cakka kaa, o soomi ka e 
tekkere makko, o 6itti e naafki makko. O yahi wuro. 
Wuro ngoo, weendu mawndu ina doon. O yottii e 
weendu hee, o woni e soccude cakka kaa, o socci ka 
haa Iaa6i cer. O fawi ka dow wutteyel makko, omo 
fadi haa ka yoora, walla haa saada seeda, o yebta ka 

o hoota leydi ma66e. Ndeka debbo nayeejo yii mo, 
yii cakka kaa, yicfi wujjude ka. Kono ina anndi Yero 
hakk lie mum woni ko e cakka kaa. O waawaa 
wujjude ka. Cakka kaa saadl tan Yero Ve6ti ka, 
soomi ka e nder tekkere mum. O 6itti ka e naafki 
makko, o woni e yahde. Tan debbo nayeejo oo 
luuki, o wii: «Ngaree, gujjo wujjii cakka am!» Yim6e 
ngari mbii: «Neene, ko woni?» Debbo oo wii: «Oya 
suka jahoowo, wujji cakka am. Micfo loototonoo, 
paw mi cakka am dow comci am, pal mi daande, tan 
oo cfoo gorko ari Ve6ti ka. Ko mi mawdo, m 
waawaa dogde, omo naa 6itti ka e naafki makko. » 
Tan yim6e 6ee nanngi Yero, 6e kefti cakka kaa, 6e 
pii mo haa 6anndu nduu fof wacfi lare! Hellifaa6e 
ngari ke6ti mo e juucfe sukaa6e. Tan Yero gumaa, o 

roqki haalde. Konngol makko fof ko wiide: «Miin 
Yero...», O yiila hoore. Yero nawaa galle laamcfo. 
Ko cfoon Daado woni naawoowo. Yero sokaa. Haa 
naawoore makko yonti. Cakka kaa addaa to 
naawoowo oo. Daado yii cakka kaa, tan o soomi ka, 
o wii: «Diiye, daarol ndaaranno maa mi, acfa 
siftora?» Diiye wii: «Micfo siftora.» Daado wii: «M 
anndaa to gorko oo he6i cakka kaa, kono kaa doo 
cakka nawi gorko am. Ndon mi ka ko e neene am, 
neene am roni ka ko e yumma mum. Haa janngo mi 
yiya gujjo oo.» 


Weeti, Yero ha66aa haa tiicfi, addaa hakkunde batu. 
Daado nuumanii Diiye, o wii: «Ko oo doo gorko woni 

gorko am oo, mo kaalanno maa mi oo. 0 wiyetee 
ko Yero.» Cakka kaa fawaa hakkunde batu oo. 
Daado ndaari cakka kaa, o ndaari Yero, o moosi. O 
suuti ka, o jo/yini ka. O tellii hakkunde batu oo. O 
wii debbo nayeejo oo: «Neene, hoi no gujjo oo 
wujjiri cakka maa?» Debbo oo wii: «Mi yaano 
weendu too, coccu mi cakka am, paw mi ka dow 
comci am, ngon mi e lootaade, pal mi daande tan, 
oo cfoo gorko ari wujji cakka kaa, tan woni e 
dogde... Alla e yim6e mballi mi, nanngani mi mo.» 
Yero addaa. Paate wii: «Gorko, aan ne, no ke6ru 
daa cakka kaa?» Yero wiya: «M in Yero..., tan o yiila 
hoore, tan o deyya, o rorjka yo o haal.» Yim6e 
mbii: «Ko gujjo haawnii! Nande fof ada adda lecfde 
maa, ada yeeya, a wujjii tan a muumcfii!...» Paate 

wii: «Neene, haacf oo cfoo gorko roqkaama yo o 
haal, 6iya ina e batu hee?» 'Biyum debbo nayeejo oo 
ummii dam. Paate wii: «Gujjanaacfo oo, ko yumma?» 
Suka debbo oo wii: «Ko neene am.» Paate wii suka 
debbo oo: «Ndaar am.» Suka debbo oo ndaari mo. 
Paate wii : «So a maayii janngo, ko aan tan e qabri 
maa. A meecfii yiirude neene maa kaa cfoo cakka?» 
Suka debbo oo deyyi. Paate wii mo: «Ko aan min 
kecfii.» Suka debbo oo wii: «Alaa.» Paate wii: 
«Neene, hoi baylo tafancfo ma kaa cfoo cakka, walla 
mo cooru daa ka? Noddu mo o seedtono maa.» 
Tan debbo nayeejo oo yoomi, rorjkaa yo o jaabo. 
Paate wii Diiye: «Sirlu kaalanno maa m oo, m 
yamirii ma jarjtono yim6e 6ee. 
Diiye haftii darii e hakkunde batu hee. O wii: 

«Musi66e teddu6e, oo cfoo joom galle am, o wonaa 
gorko, ko debbo. Oo cfoo gorko biyaacfo ko gujjo 
oo woni gorko makko. Nande 6e kumanaa ndee, o 
itt kaa cfoo cakka, o resndi gorko oo, o wii yo o 
mooftu haa 6e njettoo galle mum. «Nande mum oo 
cfoo gorko ina weltii weltaare mawnde sanne. 
Kurtungu nguu yalti wuro, kagko gorko oo, o yaltin 
cakka kaa omo te66oo ka, omo 6uucoo ka, tan haa 
ciilal diftii ka e juucfe makko. Oo gorko wii gite 
ma66e mbaawaa Iaa6dude nayi, o naamnoo cfum 
cakka kaa, tawa alaa ka. O waawaa wiide ko ci lal 
diftii e juucfe makko. Gorko oo haalani sehil mum, 
wonde ina abboo ciilal ngal haa nde o yiiti cakka 
kaa fof. O wii oon o hootataa leydi ma66e tawa o 
yiitaani cakka kaa. «Joom galle am oo, addani mo 


42 



innirde hoore makko Paate, ko waylude innde 
makko. O wiyetee ko Daado. O joocfiima hitaande 
o naamnaaki gorko oo, haa heen gootol, o noddi 
sehil oo, o naamnii to gorko makko oo yahi. Oon 
wacfdiino aadi e gorko makko oo, hoto o haalan hay 
gooto so wonaa nande Daado naamnii cfum. O wii 
nande Daado naamnii ndee, oon wii yontii haaleede. 
Oon haalani 6e ko nawi oo cfoo gorko. Karjko 
Daado, ko o gabbiicfo oo cfoo gorko, o wacfti hoore 
makko gorko. «Nande kurtii mi ndee, o haalani mi 
oo cfoo taarik. O wii so micfo waawi mooftude, ina 
mo/yi; so mi waawaa mooftude, o doga. Mbii moo 
mi so nanaama, tawat ko karjko haali, walla karjko 
yamiri. Mi woondii e yeeso Joomiraacfo, so o 
yamiraano, mi haalataa. Gila oon sahaa, suudu 

makko, suudu am. Musi66e teddu6e, ko nii taarik 
oo siforii.» Tan yim6e 6ee kaawaa sanne. Moni fof 
ina wondi e kaawis mawcfo. Laamcfo oo umm i darii. 
O wii: «Musi66e teddu6e, on nanii oo cfoo taarik?» 
Yim6e 6ee mbii: «Min nanii kay, Iaa6ii cer! Hono 
6ee mbaawi laamaade leydi nde mo/ya.» Laamcfo 
oo wii: «Miin mi mawnii, micfo yicfi wacftude laamu 
nguu e juucfe ma66e. Ko mbii don heen?» Yim6e 
6ee mbii: «Aahaa, aahaa!..» Laamcfo wii: «Mi wacftii 
laamu nguu e juucfe Daado.» Daado wii: «Mi wacftii 
laamu nguu e juucfe D iye, ngati ko karjko waawi 
mooftude sirlu. Ko sirliyarjke mo janfotaako waawi 
laamaade leydi. Diiye wii: «Mi wacftii laamu nguu e 
juucfe Yero, ngati ko kagko anndi ko woni 
ndimaagu. Maa necfcfo rimcfa nde waawa rimdmde 

Ieydi.» Yero ha66itaa. Doo cfemngal Yero teppitii. 
O wii: «Duu6i joyi, micfo yiiloo cakka. Mi yahii 
wubboyde. Mi wubbii gubbal am, mi tirii gaccungol 
am, mi tampii, mi dbmcfii, mi tallii gaccungol am 
sara 6okki, mi leliima dow gaccungol hee, njii mi 
huunde inajalba nder luuro 6okki hee. Ummii mi, 
njolnu mi juude am e nder luuro 6okki hee, taw mi 
ko cakka kaa! Mi 6amii ka, coom mi ka e tekkere 
am, ngar mi do weendu doo, coccu mi ka, paw mi 
ka dow wutte am micfo fadi haa ka saada. Oo cfoo 
debbo ina lootoo sara am. Mi ye6tii cakka kaa micfo 
yaha, micfo hoota leydi amen. Tan haa oo cfoo 
debbo luuki: "Ngaree, gujjo wujjii cakka am!" Hoi 
ko mbaaw mi haalde?» Yim6e 6ee mbii: «Hay batte, 
cfii kaawisaaji.» Daado wii Diiye: «Mi humanii ma e 

Yero: ngonaa jeewo, mi wona lemmbel.» Waaw 
haala'en mbii: «Ko cfoo nawliigu fucfcfii.» Nguun 
ndimaagu ngu Daado holli, woni tan ko e rew6e, 
alaa e wor6e, so kulle mum, so daabaaji mum... 
Yero woni laamcfo. Diiye woni deenoowo sirlu leydi. 
Daado woni naawoowo leydi ndii. 

Dado etait une fille tres belle et charmante. Elle etait 


convoitee par tous les hommes de son epoque. Que tu sois 
riche ou pauvre, il faut savoir surmonter cette epreuve pour 
prendre Dado en mariage - “Prendre chaque jour une poignee 
de nourriture et une goutte d'eau, durant 30 jours.”. A travers 
cette histoire, nous apprendrons une legon de morale: “Nous 
serons recompenses pour notre souffrance.” 


Daado ko suka debbo joodcfo no feewi, belcfo yliyam no feewi 
wonnoo. Koo ndaartaacfo no feewi e worbe e sahaa makko. 

Ngona galo walla baasdo, Daado wii tan alaa bamoowo dum 

*** 

dewgal so wonaa baawdo “Naamde longere e woobre 
wootere ndiyam nalawma fof haa timma balcfe capannde 
tati.” E nder jangde men deftere nde maa en keb heen 
waaju - “Maa en njoboye tampere men.” 

